Hoito-ohjeita ja tärkeitä tietoja
Aluksi onnittelemme Teitä uuden etutelttanne johdosta, joka oikein käytettynä ja säilytettynä on Teille iloksi vuosikausia.
Ennenkuin aloitatte teltan pystyttämisen, katsokaa, että vaunu seisoo mahdollisimman suorassa ja että maa on tasainen. Katso myös, ettei vaunun telttakourussa ole teräviä reunoja tms. Suihkuta tai levitä mielellään silikoonia kouruun, niin teltta liukuu helpommin.
Ota teltta esille ja levitä se maahan. Käytä mielellään muovia tai telttamattoa alustana, ettei se likastu. Vedä teltta listastaan vaunun kouruun. Vedä kankaasta, älä vetoketjuista yms. Sulje kaikki vetoketjut pystyttämisen ajaksi.
Ota esille putkipiirustus putkilaatikosta ja seuraa siinä olevia ohjeita.
Teltta puretaan päinvastaisessa järjestyksessä. Sen tulee olla kuiva kokoonpantaessa. Säilytä telttaa kuivassa ja viileässä, ei koskaan lämpöpatterin läheisyydessä. Älä jätä teleskooppisia putkia toistensa sisään. Myös putkien tulee olla kuivat ja puhtaat. Niitä on hyvä käsitellä autovahalla. Älä koskaan astu teltan päälle sitä kootessa tai purkaessa.
Telttaa voi puhdistaa pehmeällä harjalla tai haalealla vedellä. On tärkeää, ettei vesi ole kuumaa.
Älä koskaan käytä painepesuria!
Älä käytä suihkepulloja, kuten hiuslakkaa, hyönteismyrkkyä tms. teltassa.
Jatkuva teltassa tupakoiminen saattaa heikentää materiaalin pintakäsittelyä!
Telttakankaassa on teflonpinta, joka suojaa lialta ja vedeltä. Katto ja seinät ovat niin tiiviit, että ilmastointi on hyvin tärkeää. Katon sisäpintaan ilmestyy helposti kondenssivettä. Monella voi silloin herätä epäillys, että katto vuotaa, vaikka on kysymys kondenssivedestä kylmällä pinnalla. Sade viilentää kankaan ja korkean ilmankosteuden vuoksi vesi tiivistyy.
Älä koskaan sulje tuuletusaukkoja! Jos jätät teltan pitemmäksi aikaa, nosta vaunuosaa niin, että ilma pääsee kiertämään!
Takuu: Takuu on voimassa 2 vuotta ostopäivästä lukien. Takuu koskee valmistus- ja raaka-ainevirheitä. Vahinkoja, jotka aiheutuvat virheellisestä hoidosta, emme korvaa. Takuukorvaus voidaan esittää ainoastaan ostokuitin yhteydessä, mistä ilmenee päiväys ja myyntipaikka. Svenska Tält Ab korjaa tai vaihtaa oman harkinnan mukaisesti tuottamatta asiakkaalle kustannuksia.
Kun käyttää telttaa ahkerasti, täytyy ehkä joskus vaihtaa vetoketjujen vetimet. Se on hyvin yksinkertaista. Jolleivat vetoketjut pysy kiinni, saattaa olla aiheellista tehdä näin. Älä käytä koskaan väkivaltaa vetoketjuja käsitellessäsi. Vetoketjuja voi voidella silikoonipohjaisella voiteluaineella.